Fil-Ġappun instab varjant ġdid tal-coronavirus li ħareġ mill-Brażil. Il-Ministeru tas-Saħħa Ġappuniż qal li l-varjant instab f'erba' turisti ġejjin mill-Brażil. Dan hu varjant differenti minn dak li nstab fir-Renju Unit u l-ieħor li nstab fl-Afrika t'Isfel. Il-Kap tal-Istitut tal-Mard Infettiv Takaji Wakita qal li bħalissa għad m'hemm l-ebda provi li l-varjant il-ġdid jinfirex malajr, iżda dan il-varjant għadu qed jiġi studjat. Fost l-erba' persuni li kellhom dan il-varjant u waslu Tokyo fit-2 ta' Jannar, kien hemm raġel li ma setax jieħu nifs sew, mara bi wġigħ ta' ras u griżmejha misluħin, żagħżugħ bid-deni, u ż-żagħżugħa l-oħra ma kellha l-ebda sintomi. Fil-Ġappun ġie ddikjarat stat ta' emerġenza minħabba l-għadd allarmanti ta' każijiet tal-coronavirus. Fuq il-varjant tar-Renju Unit Il-Ġermanja kellha l-ewwel każ tal-varjant il-ġdid tal-coronavirus f'Novembru